ལོ་བདུན་གྱི་ཡར་སྔོན་ལ་གུས་མོའི་བུ་བསྟན་འཛིན་ཆོས་བཟང་ན་ཚ་ཞིག་གིས་རྐྱེན་པས་ཡུན་རིང་སྨན་ཁང་དུ་ལུས་མ་ཟད་མཁལ་མ་གཉིས་ཆ་ཕན་མེད་ཆགས་པས་དབུས་བོད་ཁྱིམ་སློབ་གྲྭ་དང་སྒེར་སུ་གོ་པལ་པུར་སློབ་གྲྭས་བཅོས་མ་མ་ཡིན་པའི་རོགས་སྐྱོང་ཚད་མེད་གནང་བའི་ཐོག་མཁལ་མ་འཚོལ་བསྒྲུབས་གནང་ན་ཡང་།དམིགས་གསལ་མཁལ་མ་སྦྱིན་པ་གནང་མཁན་དང་བཙལ་མ་ཐུབ་པས་གཞི་བཞུགས་ཨ་མར་དབྱངས་འཛོམས་མཆོག་ལ་འབྲེལ་བ་མ་བྱེད་དཀའ་མེད་བྱུང་བ་ལྟར་དེ་ལུགས་བོད་ནས་ཨ་མ་འཕྲལ་དུ་རྒྱ་གར་ལ་ཕེབས་ནས་རང་ཉིད་ཀྱི་མཁལ་མ་བུ་བསྟན་འཛིན་ཆོས་བཟང་ལ་གནང་ནས་བརྗེ་བཟོ་དང་ལེགས་བཅོས་བྱས།དེ་ནས་ད་ལྟའི་བར་དུ་བདེ་སྐྱིད་ཀྱི་ཤེས་བྱའི་སྐྱེད་ཚལ་དུ་ཕྱི་ནང་གི་རིག་གནས་དག་ལ་ལོངས་སྤྱོད་པའི་སྐལ་བཟང་གི་གོ་སྐབས་བྱུང་ཡོད་ན་ཡང་།ནད་རྙིང་བསྐྱར་བཟློས་བྱུང་བས་སླར་ཡང་མཁལ་མ་ཞིག་དགོས་པས་རྒྱ་ཆེ་བའི་བོད་རིགས་སྤུན་ཟླ་ལ་སོར་བཅུ་འབད་མ་སྙིང་ལ་སྦྱར་ནས་གསོལ་འདེབས་དང་འབོད་སྐུལ་མ་རྒན་ངས་མ་བྱུང་ཐབས་མེད་བྱུང་སོང་བས་དེ་ལུགས་སུ་དགོངས་བཞེད་གནང་རོགས་གནང་།ད་ལྟ་བུ་བསྟན་འཛིན་ཆོས་བཟང་འཛིན་རིམ་དྲུག་པ་དང་ལོ་གྲངས་བཅུ་བདུན་ལས་སོན་མེད་པས་མི་ཚེའི་བརྒྱུད་རིམ་ད་ལྟ་མིག་རྒྱང་གི་མཚམས་སུ་ལྷག་ཡོད་པས་ཐུགས་རྗེ་གཟིགས་མཁལ་མ་ཞིག་གནང་རོགས་དང་སྤུན་ཟླ་ཚོ།